Kommissionens forordning (EF) nr. 80/2004

af 16. januar 2004

om udstedelse af licenser for import af hvidløg for kvartalet fra den 1. marts til den 31. maj 2004

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 47/2003(2),

under henvisning til Kommissionens forordning (EF) nr. 565/2002 af 2. april 2002 om fastsættelse af ordningen for forvaltning af toldkontingenter og om indførelse af en ordning med oprindelsescertifikater for hvidløg fra tredjelande(3), særlig artikel 8, stk. 2, og

ud fra følgende betragtninger:

(1) Da nogle medlemsstater har fremsendt forkerte oplysninger, overstiger den samlede mængde af de importlicenser, der blev udstedt for kvartalet fra den 1. december 2003 til den 29. februar 2004, de for kvartalet gældende mængder med 493,64 tons. De for det følgende kvartal gældende mængder bør derfor straks nedsættes tilsvarende for at sikre overholdelse af de kontingenter, der blev fastsat ved Rådets afgørelse 2001/404/EF(4) om indgåelse af en aftale i form af brevveksling mellem Det Europæiske Fællesskab og Den Argentinske Republik i henhold til artikel XXVIII i den almindelige overenskomst om told og udenrigshandel (GATT) af 1994 om ændring af indrømmelserne vedrørende hvidløg omhandlet i liste CXL, der er knyttet som bilag til GATT, og uden at dette forhindrer, at der snarest muligt vedtages formelle undtagelsesbestemmelser til forordning (EF) nr. 565/2002.

(2) De mængder, hvortil der er blevet søgt om licens af de traditionelle importører og af de nye importører den 12. og 13. januar 2004 i henhold til artikel 5, stk. 2, i forordning (EF) nr. 565/2002, overstiger de mængder, der er tilgængelige for produkter med oprindelse i Kina og Argentina samt ethvert tredjeland ekskl. Kina og Argentina.

(3) Det bør derfor afgøres, hvorvidt de licensansøgninger, som Kommissionen har modtaget den 15. januar 2004, kan imødekommes, og der bør efter importørkategorierne og produkternes oprindelse fastsættes datoer for, hvor længe udstedelsen af licenser bør være suspenderet -

UDSTEDT FØLGENDE FORORDNING:

Artikel 1

Til de ansøgninger om importlicenser, der er indgivet i henhold til artikel 3, stk. 1, i forordning (EF) nr. 565/2002 den 12. og 13. januar 2004, og som Kommissionen har modtaget den 15. januar 2004, tildeles den procentvise del af den anmodede mængde, som er angivet i bilag I.

Artikel 2

For de pågældende importørkategorier og oprindelsessteder afvises de ansøgninger om importlicenser indgivet i henhold til artikel 3, stk. 1, i forordning (EF) nr. 565/2002, som vedrører kvartalet fra den 1. marts til den 31. maj 2004, og som er indgivet efter den 13. januar 2004 og før den dato, der er angivet i bilag II.

Artikel 3

Denne forordning træder i kraft den 17. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. januar 2004.

På Kommissionens vegne

J. M. Silva Rodríguez

Generaldirektør for landbrug

(1) EFT L 297 af 21.11.1996, s. 1.

(2) EFT L 7 af 11.1.2003, s. 64.

(3) EFT L 86 af 3.4.2002, s. 11.

(4) EFT L 142 af 29.5.2001, s. 7.

BILAG I

>TABELPOSITION>

X: For denne oprindelse er der intet kontingent for det pågældende kvartal.

-: Kommissionen har ikke modtaget nogen ansøgning om licens.

BILAG II

>TABELPOSITION>